Kizito Mihigo (amezaliwa 25 Julai 1981) ni muimbaji raia wa Rwanda, mtunzi na muimbaji wa nyimbo za kanisa, mpiga kinanda na mtangazaji wa televisheni. Muhanga wa mauaji ya halaiki ya Rwanda mwaka 1994, mwanaharakati wa amani na maridhiano, kasomea nchini Ufaransa kwenye shule ya Conservatoire de Paris, mwaka wa 2010 alianzisha taasisi ya Kizito Mihigo Peace Foundation. Mwaka 2014, baada ya kutunga nyimbo iliyopinga mwelekeo wa serikali ya Rwanda, alitiwa mbaroni akishitakiwa kwa kosa la kutaka kuangusha serikali ya rais Paul Kagame. Katika mwezi wa Februari 2015 baada ya kusomewa mashitaka alipewa kifungo cha miaka kumi. Kizito Mihigo alizariwa Julai 25,1981 Kibeho, wilaya ya Nyaruguru, zamani pakitwa mkoa wa Gikongoro kusini mwa Rwanda. Ni mtoto wa tatu katika watoto sita ya familia ya mzee Augustin Buguzi na Placidie Ilibagiza. Wakati akiwa na miaka 9, alianza utunzi wa nyimbo za kanisa. Baada ya miaka mitano wakati alipokuwa ameanza kusoma shule ya secondary kwenye seminari ndogo ya Butare, alikuwa muimbaji bora wa nyimbo za kanisa Mwaka 1994, Kizito Mihigo alipoteza wazazi wake baada yakuwuliwa kwenye mauaji ya kimbali.